ফ্যানডম (ওয়েবসাইট)
ফ্যানডম হলো একটি উইকি হোস্টিং সেবা প্রদানকারী মার্কিন প্রতিষ্ঠান। ২০০৬ সালের পূর্ব পর্যন্ত এটি উইকিসিটিস এবং পরবর্তী ২০১৬ সাল পর্যন্ত এটি উইকিয়া নামে পরিচিত ছিলো। ২০০৪ সালে উইকিপিডিয়ার সহপ্রতিষ্ঠাতা জিমি ওয়েলস ও অ্যাঞ্জেলা বীসলে এটি প্রতিষ্ঠা করেন। ফ্যানডম, উইকিপিডিয়ার মতো উন্মুক্ত উইকি সফটওয়্যার মিডিয়াউইকি ব্যবহার করে থাকে। ফ্যানডম ইনকর্পোরেটেড তাদের ওয়েবসাইটের বিজ্ঞাপন ও কনটেন্ট বিক্রির মাধ্যমে আয় করে থাকে, যেখানে অধিকাংশ ব্যবহারকারীরা তাদের কনটেন্টসমূহ কপিলেফট লাইসেন্সের অধীনে প্রকাশ করে থাকে। এছাড়াও কোম্পানিটি ফ্যানডমের এডিটোরিয়াল প্রকল্প, পপ-সংস্কৃতি ও গেমিং নিউজও পরিচালনা করে থাকে। অধিকাংশ উইকিসমূহ ফ্যানডম ডক কম ডোমেইনের অধীনে হোস্টকৃত, কিন্তু কিছু উইকিসমূহ উইকিয়া ডট অর্গ ডোমেইনের অধীনে হোস্ট করে থাকে।